Mäng algas Kontaveidi jaoks väga kehvasti,  sest esimesest neljast geimist ei võitnud ta ainsatki. Siis eestlanna kogus end ja võitis järgmised kolm geimi. Korra kaotasid mõlemad veel oma pallingugeimi, aga edasi suutsid servi hoida ja jõudsid kiire lõppmänguni.    Seal oli Kontaveidi jaoks ärev hetk, kui 3:2 eduseisust võitis austraallanna kolm punkti järjest. Siiski ei andnud 15-aastane Eesti meister avasetti käest, lõpetades selle nelja järjestikuse punkti ja võiduga 7:6 (7:5).